- Drømmebilen er helt klart en Audi R8 - som desværre koster omkring 2.5 millioner i Danmark pga. registreringsafgiften på op til 180%..

Sådan skriver 17-årige Casper J, der allerede nu er begyndt at regne på, hvor meget han skal tjene for at købe sin drømmebil når han snart får kørekort.

Havde han været englænder skulle han have arbejdet en tredjedel, og nu har han sat gang i et større oprør på nettet. På registreringsafgiften.dk har han samlet mere end 16.000 underskrifter - og selv er han ikke så overrasket over den massive støtte til protesten:

- Jeg havde på fornemmelsen, at der var mange mennesker der ikke mente at det var fair med op til 180% afgifter på biler og andre køretøjer.

- Forståeligt - det er fuldstændig vanvittigt. Stort set alle europæiske lande har en meget lavere registreringsafgift end Danmark - nogle lande har slet ikke afgifter på biler, skriver han og på aktionens Facebook-side har Tage T. det her råd til bilkøbere:

- Køb en lejlighed i Skåne til 1,5 mio, køb din BMW og fyr den så af i byen for resten af de penge du har sparet = win!

For fire måneder siden skrev nationens! B.E. at det at sænke afgiften ville svare til at tisse i bukserne:

- Hvis nu afgiften blev sat ned og vi så importerede dyrere biler, så fik vi større gæld til udlandet hvilket kræver større eksport.

Slutresultatet er færre penge

- Da vi ikke bare kan trylle os til en større eksport vil resultatet blive større gæld og på sigt ryger betalingsbalancen i minus og vi må optage lån som vi skal betale renter af.

- Slutresultatet bliver at Danmark får færre penge at rutte med og dermed også befolkningen. I sidste ende får befolkningen derfor færre penge til at købe biler for og de ender med at købe lige så små biler som nu. Så hvorfor sænke afgiften når det svarer til at tisse i bukserne, spørger B.E.

M en hvad mener du? Skal reg.afgiften ned eller helt fjernes?